Izold Pustõlnik

Izold Pustõlnik (17. märts 1938 Odessa – 2. mai 2008 Tartu) oli Eesti astrofüüsik. Izold Pustõlnik oli teenistuja poeg. Lõpetas 1955 Odessa 47. Keskkooli, 1960 Odessa Metšnikovi nimelise Riikliku Ülikooli füüsika-matemaatika-osakonna, 1965 aspirantuuri Eesti NSV TA Füüsika ja Astronoomia Instituudis, füüsika-matemaatikakandidaat (TÜ, 1968), füüsika-matemaatika-doktor (1994, Peterburi Ülikool), väitekiri "Исследование эффектов гравитационного и лучистого взаимодействия компонентов в тесных двойных системах с нерелятивистскими компонентами". Oli 1961 Ukraina TA Peaobservatooriumi nooremteadur, 1961–1962 Odessa Ülikooli observatooriumi teadur, 1962, 1965–1973 Eesti NSV TA Astrofüüsika ja Atmosfäärifüüsika Instituudi noorem- ja 1973–1995 vanemteadur, 1995–2000 Tartu Observatooriumi teadur, 2005–2008 vanemteadur Uurimisvaldkonnad: täheatmosfääride füüsika, lähiskaksiktähtede ja tähtedevahelise aine füüsika, astronoomia ajalugu, arheoastronoomia. Käsitlenud ulatuslike atmosfääridega tähtede teooriat, gravitatsioonilise ja kiirgusliku vastasmõju efektide mõju lähiskaksiksüsteemi komponentidele, sooritanud Tartu observatooriumis lähiskaksiktähtede fotoelektrilisi vaatlusi ning rakendanud oma teoreetilise uurimiste tulemusi varjutusmuutlike tähtede vaatluste interpreteerimiseks. Uurides lähiskaksiktähti ümbritsevate gaasikestade füüsikat lõi kontseptuaalselt uue lähiskaksiksüsteemi mõiste – gaasvarjutusmuutlik süsteem, näidates, et erinevalt klassikalistest varjutusmuutlikest tähtedest põhjustab gaasvarjutusmuutlikkust tähtede kiirguse perioodiliselt muutuv ekraneerimine tähti ümbritseva poolläbipaistva gaasi poolt. Uurinud ka anisotroopse tähetuule tekkemehhanismi kaksiksüsteemides. Rahvusvahelise ajakirja Astronomical and Astrophysical Transactions toimetuse liige, ajakirja Central European Journal of Physics kaastoimetaja, "Tartu Tähetorni kalendri" kalendaariumi autor (1967–1972). Rahvusvahelise Astronoomia Liidu liige (1989), NSVL Astronoomia Ühingu juhatuse liige (aastast 1989), Euroopa Astronoomia Ühingu (EAS) asutajaliige (1991), Eesti esindaja organisatsioonis Euroscience, MTÜ "Euroscience Eesti" asutajaid ja aseesimees. Üle 100 teadustrükise, arvukalt aimeartikleid. On the reflection in close binaries. // Non-periodic Phenomena in Variablen Stars. Acad Press, 1969 Radiative transfer in atmospheres of close binaries. Tartu, 1971 Radiative transfer in atmospheres of Algol-type binaries. Departures from the state of LTE in late-type components. // Astrophys. and Space Sci. 21 (1973) Light curves of gas-eclipsed binaries. // Astrphys. and Space Sci. 105 (1984) Тесные двойные системы: эффекты взаимодействия. // Итоги науки и техники. Астрон. 36 (1989) Evidence for a hot spot in the contact binary VW Cephei. // Astron. and Astrophys. 361 (2000) Эрнст Юлиус Эпик 1893–1985 (kaasautor B. Bronštein). M, 2002 Radiation induced coronal wind in late B stars. // New Astron. 9 (2004) Resolving the Algol paradox and Kopal's classification of close binaries with evolutionary implications. // Astrophys. and Space Sci. 296 (2005). Eesti teaduse biograafiline leksikon, 3. köide Izold Pustõlnik. In memoriam. // Postimees (2008) 4. V. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.